حیاتو آرزو

حیاتو آرزو جاوید حیات کاکاخیل کی دوسری کتاب ہے جو 2022ء میں شائع ہوئی۔ اس سے پہلے جاوید حیات کی پہلی کتاب گرزین 2018ء میں شائع ہوئی تھی۔ کتاب حیاتو آرزو 237 صفحات کر مشتمل دیدہ زیب سرورق کے ساتھ ایک خوبصورت کتاب ہے جس میں گرزین کی طرح خوبصورت حمد باری تعالیٰ، نعت رسولِ کریم صلی اللہ علیہ وآلہ وسلم، صوفیانہ کلام، منظومات، مرثیے اور غزلیات شامل ہیں۔ کتاب کو ادارہ نوائے چترال نے لاہور سے شائع کیا۔

خلاصہ
حیاتو آرزو کے پہلے حصے میں کھوار حمد باری تعالیٰ جن کی تعداد سات ہیں کتاب کی دلچسپی میں اضافہ کرتے ہیں۔ دوسرے حصے میں نعت بحضور سرور کونین صلی اللہ علیہ وآلہ وسلم، جبکہ تیسرے حصے میں صوفیانہ کلام شامل ہیں۔ شاعر نے معاشرے کی اصلاح کے لئے اپنی کتاب میں منظومات کو کثیر تعداد میں شامل کیا ہے جس کی اخلاقیات، بچوں کی تربیت، معاشرتی ہم آہنگی، حسن سلوک، برداشت، رواداری جیسے اعلیٰ پیمانے کے مضامین کو منظومات کا حصہ بنایا ہے۔ چوتھے حصے میں چھے مرثیہ جات شامل ہیں جن میں پہلا مرثیہ حوالدار سردار کاکاخیل شہید کی یاد میں لکھا ہوا مرثیہ ہے۔ یاد رہے کہ حوالدار سردار کاکاخیل پاک بھارت کی پہلی جنگ یعنی 1948 کی جنگ لداخ میں ضلع غذر کا پہلا شہید ہے۔ اس کے علاؤہ باقی مرثیے جاوید حیات کاکاخیل نے شعراء اور ادباء کے نام کیے ہیں جن میں مولا نگاہ نگاہ، تاج محمد فگار، گل نواز خاکی، جمشید خان دکھی اور حسرت شامل ہیں۔

حوالہ جات